Մաքսիմ Գոնալոն

**Մաքսիմ Գոնալոն** (, ), ֆրանսիացի պրոֆեսիոնալ ֆուտբոլիստ։ Ներկայումս Ռոմայից վարձավճարով հանդես է գալիս Գրանադայի կազմում։ Խաղում է հենակետային կիսապաշտպանի դիրքում։

## Ակումբային կարիերա
### Օլիմպիկ Լիոն
Գոնալոնը Օլիմպիկ Լիոնի ակադեմիայի սան է։ Իր առաջին պրոֆեսիոնալ պայմանագիրը կնքեց 2009 թվականի հուլիսի 6-ին՝ ստանալով 41 համարի մարզաշապիկը։ Իր պաշտոնական դեբյուտը նշեց 2009 թվականի օգոստոսի 25-ին՝ Չեմպիոնների Լիգայի որակավորման փլեյ օֆֆ փուլի Անդերլեխտի դեմ խաղում։ Լիգա 1-ում իր առաջին հանդիպումը անցկացրեց սեպտեմբերի 12-ին՝ Լորյանի դեմ խաղում։ Իր առաջին գոլը պրոֆեսիոնալ կարիերայում խփեց հոկտեմբերի 20-ին՝ Չեմպիոնների Լիգայի Լիվերպուլի դեմ խաղում՝ օգնելով Լիոնին հաղթել 2-1 հաշվով։ Իր առաջին գոլը Ֆրանսիայի բարձրագույն դիվիզիոնում խփեց 2010 թվականի հունվարի 16-ին՝ Նանսիի դեմ խաղում։ 2010 թվականի հունվարի 26-ին ֆրանսիացին երկարաձգեց իր պայմանագիրը Լիոնի հետ մինչև 2014 թվականը։ 2014 թվականի նոյեմբերի 21-ին նա երկարաձգեց իր պայմանագիրը ևս 4 տարով։ Օլիմպիկ Լիոնի կազմում Գոնալոնը անցկացրեց 334 հանդիպում՝ դառնալով 13 գոլի և 12 գոլային փոխանցման հեղինակ։ Ակումբի կազմում անցկացրած խաղերի ցուցանիշով նա 8-րդն է Լիոնի պատմության մեջ։

### Ռոմա
2017 թվականի հուլիսի 3-ին Գոնալոնը 4 տարվա պայմանագիր կնքեց Ռոմայի հետ։ Իր դեբյուտը նշեց սեպտեմբերի 20-ին՝ թիմի մեկնարկային կազմում խաղադաշտ դուրս գալով Բենևենտոյի դեմ խաղում։ 2017-18 մրցաշրջանում Գոնալոնը անցկացրեց 23 հանդիպում՝ դառնալով 2 գոլային փոխանցման հեղինակ։

2018 թվականի օգոստոսի 20-ին Գոնալոնը 1 տարվա վարձավճարով միացավ Սևիլյային։ Իր դեբյուտը ակումբի կազմում նշեց օգոստոսի 23-ին՝ Եվրոպայի Լիգայի փլեյ-օֆֆ փուլի Սիգմա Օլոմոուցի դեմ խաղում։ Առաջին հանդիպումը Լա Լիգայում անցկացրեց օգոստոսի 26-ին՝ փոխարինելով Էվեր Բանեգային Վիլյառեալի դեմ խաղում։ Իր առաջին գոլը խփեց օգոստոսի 30-ին՝ Եվրոպայի Լիգայի փլեյ-օֆֆ փուլի Սիգմա Օլոմոուցի դեմ պատասխան խաղում։ Սևիլյայի կազմում Գոնալոնը անցկացրեց 13 հանդիպում՝ դառնալով 1 գոլի հեղինակ։

2019 թվականի սեպտեմբերի 2-ին Գոնալոնը վարձավճարով տեղափոխվեց Գրանադա։

## Միջազգային կարիերա
Գոնալոնը ներկայացրել է Ֆրանսիան մինչև 19 և մինչև 21 տարեկանների երիտասարդական հավաքականներում։ Ֆրանսիայի ազգային հավաքականի կազմում իր դեբյուտը նշեց 2011 թվականի նոյեմբերի 11-ին՝ փոխարինման մտնելով Միացյալ Նահանգների դեմ ընկերական խաղում։ Առաջին հանդիպումը հավաքականի մեկնարկային կազմում անցկացրեց 2012 թվականի օգոստոսի 15-ին՝ Ուրուգվայի դեմ խաղում։

## Կարիերայի վիճակագրություն
### Ակումբային վիճակագրություն
*2019 թվականի սեպտեմբերի 3-ի դրությամբ*

### Միջազգային վիճակագրություն
*2019 թվականի սեպտեմբերի 3-ի դրությամբ*

## Նվաճումներ
### Ակումբային

; Օլիմպիկ Լիոն

* Ֆրանսիայի գավաթ․ 2011–12
* Ֆրանսիայի սուպերգավաթ․ 2012

## Ծանոթագրություններ

## Արտաքին հղումներ
* Գոնալոնի պաշտոնական Ֆեյսբուքի էջը
* Գոնալոնի պաշտոնական Տվիտերի էջը
* Գոնալոնի պաշտոնական Ինստագրամի էջը
* Գոնալոնը transfermarkt-ում
* Գոնալոնը soccerbase.com-ում
* Գոնալոնը WhoScored.com կայքում
* Գոնալոնը Ռոմայի պաշտոնական կայքում 
* Գոնալոնը Լիգա 1-ի պաշտոնական կայքում
* Գոնալոնը ՈՒԵՖԱ-ի պաշտոնական կայքում
* Գոնալոնը ՖԻՖԱ-ի պաշտոնական կայքում 
* Գոնալոնը Ֆրանսիայի ֆուտբոլի ֆեդերացիայի կայքում 

Կատեգորիա:Գրանադայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օլիմպիկ Լիոնի ֆուտբոլիստներ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ